b'\n_START_ARTICLE_\nDiktator\n_START_PARAGRAPH_\nDikt\xc3\xa1tor je vladar dr\xc5\xbeave, ki odlo\xc4\x8da o vseh dr\xc5\xbeavnih zadevah. Ne upo\xc5\xa1teva demokracije, ne sestavlja vlade in dr\xc5\xbeavnega zbora. Ve\xc4\x8dina diktatorjev se na oblast povzpne s terorjem. _NEWLINE_Izraz izhaja iz anti\xc4\x8dnega Rima, kjer je bil diktator naslov magistrata, ki ga je imenoval senat, da bi upravljal dr\xc5\xbeavo v \xc4\x8dasu nepri\xc4\x8dakovanega stanja ali nevarnosti. Naziv ni imel negativnega pomena, nasprotno, pomenil je le, da ima oseba vso oblast, ki je potrebna za ugodno re\xc5\xa1itev trenutnega izrednega stanja. Tako je bil na primer imenovan diktator, \xc4\x8de sta oba konzula padla na boji\xc5\xa1\xc4\x8du, kar je zagotavljalo neprekinjeno oblast vodstva. Pri tem je bistvenega pomena dejstvo, da so bili diktatorji imenovani za dobo \xc5\xa1estih mesecev, v teku katerih so se morale izredne okoli\xc5\xa1\xc4\x8dine premostiti in se je stanje moralo povrniti v normalnost._NEWLINE_V sodobnem \xc4\x8dasu se izraz uporablja za absolutisti\xc4\x8dnega ali samodr\xc5\xa1kega vladarja, ker se upo\xc5\xa1teva samo njegova vsestranska oblast nad vso dr\xc5\xbeavno upravo. Ima torej izrecno negativni pomen, tudi zato, ker ni mogo\xc4\x8de predvideti trajanja diktature, saj je tudi to odvisno od diktatorjeve volje. Prav zaradi tega se izraz ne uporablja za absolutnega monarha, saj je absolutna monarhija lahko demokrati\xc4\x8dno urejena dr\xc5\xbeava, kjer ni prostora za avtokratsko nasilje.'